*Във връзка с изпълнението на дейностите за 2024г. по Националната програма за превенция на хроничните незаразни болести 2021-2025г., приета с Решение №552/28.07.2021г. на Министерския съвет, изм. и доп. с Решение на МС № 379/31.05.2024 г*. *и Заповед № РД-01-547/29.07.2024г. на Министъра на здравеопазването, Регионална здравна инспекция - Враца отправя*

# **ПОКАНА**

**кьм лечебните заведения от област Враца**

За реализиране на следните дейности:

Провеждане на скринингова кампания за диабет тип 2 сред групи от здравото население (дейност по т. 3.4. от раздел III от Работната програма, Приложение № 1 от НППХНБ) – чрез прегледи от лекар със специалност „Ендокринология“ или „Вътрешни болести“, съгласно цените по договор № РД-НС-01-2-1/20.02.2024 г. за изменение и допълнение на Националния рамков договор за медицинските дейности между Националната здравноосигурителна каса и Българския лекарски съюз за 2023 – 2025 г.

Извършване на не по-малко от 120 (сто и двадесет) броя прегледи за диагностициране на диабет тип 2 сред групи от здравото население от лекар със специалност „Ендокринология“ или „Вътрешни болести“

Лечебното заведение, с което ще се сключи договор е длъжно да представи график за прегледи по дни, часове, като се вписват и имената на лекарите, които ще работят на съответните дати.

Срокът за изпълнение на дейностите и отчитането им в РЗИ-Враца е до 5 декември 2024г.

Определеният бюджет е 5520 (пет хиляди петстотин и двадесет) лева за финансовото обезпечаване на разходите през 2024 г. за изпълнение на дейности по т. III Реализиране на дейности, насочени към ранно откриване на хронични незаразни болести, т. 3.4. Диабет тип 2 от Работната програма, Приложение № 1 от Националната програма за превенция на хроничните незаразни болести, възложени на регионалните здравни инспекции по т. I. за извършване на минимум 120 (сто и двадесет) бр. прегледи за изпълнение на дейностите по програмата .

Коректното отчитане на медицинската дейност е съществен и основен елемент при отчитане на дейността и получаване на предвиденото финансиране.

Заявления от лечебните заведения, желаещи да извършат дейностите по Национална програма за превенция на хроничните незаразни болести 2021-2025г*.*ще се приемат на адреса на РЗИ - Враца:

гр. Враца 3000, ул.”Черни Дрин” № 2, стая № 220.

Необходими документи за кандидатстване:

1.Заявление;

2.График за дейността;

3.Копие от Разрешение за осъществяване на лечебна дейност (за ЛЗ за болнична помощ) или Удостоверение за регистрация на ЛЗ (за извънболнична помощ).

4.Копия от дипломи на лекари-специалисти.

Краен срок за подаване на документи до 23.08.2024 г., 16.00 часа.

Изборът на лечебно заведение, с което ще се склочи договор ще се извърши от комисия, назначена от Директора на РЗИ - Враца, по предварително зададени критерии.

